KUMITAT PERMANENTI DWAR L-AMBJENT U L-IPPJANAR TAL-IŻVILUPP

(Rapport Uffiċjali u Rivedut)

Laqgħa Nru. 5

L-Erbgħa, 29 ta' Jannar, 2014

Stampat fl-Uffiċċju ta' l-Iskrivan

Prezz €2.50

Laqgħa Nru. 5

L-Erbgħa, 29 ta' Jannar, 2014

Il-Kumitat iltaqa' fil-Palazz, il-Belt Valletta, fis-7:19 p.m.

Il-Minuti tal-Laqgħa Nru. 4 li saret fis-16 ta' Lulju, 2013 ġew konfermati.

MADAM CHAIR (Onor. Marlene Farrugia): Ninforma lill-Kumitat li rċevejt din il-korrispondenza:

Email datata 17 ta' Awwissu 2013 mibgħuta mis-Sur Lino Farrugia, Segretarju Ġenerali tal-Federazzjoni Kaċċaturi Nassaba Konservazzjonisti, b'talba biex il-Federazzjoni tagħmel laqgħa mal-Kumitat fejn jiġi diskuss kif il-funzjoni tal-istess Kumitat tista' tolqot lill-kaċċaturi u n-nassaba mseħbin mal-Federazzjoni;

Xtaqt nistaqsi jekk għandkomx xi oġġezzjoni li l-Kumitat jiltaqa' mas-Sur Lino Farrugia.

Ma jidhirx li hawn oġġezzjoni allura the next step would be li niktbu lis-Sur Lino Farrugia u navżawh bid-data tal-laqgħa.

It-tieni item ta' korrispondenza li rċevejt hija:

Email datata 22 ta' Jannar 2014 mibgħuta mill-Onor.

George Pullicino b'talba sabiex il-Kumitat Permanenti għall-Ambjent u l-Ippjanar tal-Iżvilupp ikollu l-opportunità jagħmel mistoqsijiet u kummenti fuq l-EIA li tħejja għall-impjant tal-ħażna tal-LNG u l-impjant tal-ġenerazzjoni tal-elettriku permezz tal-LNG ġewwa Delimara, lit-tekniċi nvoluti.

L-istess kif għamilt fil-korrispondenza ta' qabel se nistaqsi lill-Membri tal-Kumitat jekk għandniex nilqgħu it-talba tal-Onor.

George Pullicino ħalli fil-kas niktbu lill-Ministru involut sabiex nissettjaw data għal din il-laqgħa.

CHARLES BUHAGIAR: Jien m'għandix oġġezzjoni, però qabel naħseb li għandha ssir preżentazzjoni mill-Ministru.

MADAM CHAIR: Jekk il-Kumitat jaqbel li nimxu fuq dak li talab l-Onor.

Pullicino, aħna niktbu lill-Ministru Konrad Mizzi sabiex hu jkun jista' jagħmlilna din il-preżentazzjoni li talab l-Onor.

Jidher li hawn qbil li jsir hekk u għalhekk nistgħu ngħaddu għall-korrispondenza li jmiss li hija:

Ittra datata 17 ta' Jannar 2014 mibgħuta mis-Sinj.

Fil-fehma tiegħi għandu jkun hemm laqgħa fejn ikun hawn preżenti rappreżentanti ta' Din l-Art Ħelwa fejn niddiskutu proprju dak li ntalab f'din il-korrispondenza.

Jekk intom taqblu jien inkun nista' nikteb lir-rappreżentanti ta' Din l-Art Ħelwa sabiex nagħmlu data speċifika sabiex niddiskutu dawn il-policies.

CHARLES BUHAGIAR: Jekk fhimt tajjeb, huma jridu jiddiskutu l-iSPED.

MADAM CHAIR: Fil-fatt, in vista ta' hekk jien ħadt l-inkarigu biex għal din il-laqgħa tal-lum, nitlob sabiex ikun hawn preżenti uffiċjali tal-MEPA u tas-Segretarjat sabiex jaġġornawna dwar fiex waslu l-policies li qed jiġu moħmija fil-mument ħalli mbagħad aħna nkunu ppreparati għal dak li se niddiskutu fil-laqgħa, li jekk il-Kumitat jaqbel, se ssir speċifikament mar-rappreżentanti ta' Din l-Art Ħelwa.

Jidher li hawn qbil, allura jien se nikteb lil Din l-Art Ħelwa u lir-rappreżentanti tas-Segretarjat u tal-MEPA sabiex niddiskutu speċifikament dak li ntalab f'din il-korrispondenza.

Ngħaddu issa għat-tielet item fuq l-aġenda.

INFORMAZZJONI DWAR POLICIES TAL-MEPA LI QED JIĠU AĠĠORNATI

MADAM CHAIR: Kif kulħadd seta' jsegwi, qed ikun hemm diversi żviluppi u diversi konsultazzjonijiet pubbliċi u aħna xtaqna li f'din il-laqgħa tal-lum niġu updated b'dak li sar s'issa.

Nistgħu nagħtu bidu għal din il-preżentazzjoni billi nitlob lir-rappreżentanti tal-MEPA sabiex jiġu mal-mejda ħalli nkunu nistgħu nisimgħu l-preżentazzjoni tagħhom.

Is-Sur Johann Buttigieg u s-Sur Joseph Gauci, Chief Executive Officer u Unit Manager tal-Awtorità Maltija għall-Ambjent u l-Ippjanar rispettivament, ħadu posthom madwar il-Mejda.

MADAM CHAIR: L-Onor.

GEORGE PULLICINO: Sinjura President, jien nixtieq li għal darb'oħra, meta fuq l-aġenda jkollna l-policies tal-MEPA, il-Membri tal-Kumitat ikunu nfurmati liema policies preċiżi se niddiskutu għax b'hekk, il-Membri jkunu jistgħu jippreparaw ruħhom aħjar.

MADAM CHAIR: Napprezza ħafna l-punt tiegħek; kieku għamiltuli qabel, konna nagħmlu hekk.

Ma ġara xejn, nagħmluha darb'oħra.

Nikbru u nitgħallmu!

GEORGE PULLICINO: Sinjura President, forsi li nistgħu nagħmlu wkoll huwa li ngħidu li mhux neċessarjament id-diskussjoni se tagħlaq illum.

Jien nixtieq inżomm id-dritt li fuq ċerti policies, anke jekk ikun hemm reazzjoni fuqhom illum, nerġgħu nsejħu lill-istess nies biex inkunu nistgħu nagħmlu mistoqsijiet ulterjuri, anke f'seduta oħra.

MADAM CHAIR: Dak id-dritt huwa dejjem tiegħek.

Fil-fatt il-pjan huwa li llum nisimgħu l-preżentazzjonijiet, u jekk ikun hemm ħin nisimgħu anke mistoqsijiet, kemm mill-Membri tal-Kumitat, u anke mir-rappreżentanti tan-non-governmental organisations (NGOs) preżenti, u jekk ma jibqax ħin, dawn id-domandi jiġu risposti f'laqgħa oħra.

CHARLES BUHAGIAR: Madam Chair, qabel ma nibdew, jistgħu jgħidulna fuq liema policies se jkunu qegħdin jitkellmu?

MADAM CHAIR: Issa jagħmel l-introduzzjoni; nifhem li ma nistgħux niddiskutu l-policies kollha.

MADAM CHAIR: L-Onor.

GEORGE PULLICINO: Fl-ewwel laqgħa ta' dan il-Kumitat jien kont insistejt li dan il-Kumitat jimxi mal-liġi li waqqfitu u niddiskutu biss dawk il-policies li jaqgħu fil-konfini stabbiliti fl-istess liġi.

Dakinhar il-Kumitat ma kienx qabel mal-proposta tiegħi u f'ruling li kien ta, l-iSpeaker qal li dan il-Kumitat jista' jmur oltre dak li hemm fil-liġi li tistabbilixxi dan il-Kumitat.

Ġaladarba dan il-Kumitat ma qagħadx mal-parir oriġinali tan-naħa tagħna, u ċioè li dan il-Kumitat ikun esklussiv fuq dak li jagħmel il-Kumitat, u ġaladarba kien hemm ir-ruling tal-iSpeaker, issa dan il-Kumitat mhuwiex f'pożizzjoni li jillimita ruħu biss għal dawk il-policies kif espressi fil-liġi, u allura dan il-Kumitat jista' jiddiskuti kwalunkwe policy li jidhirlu li għandu jiddiskuti.

Li ma jistax jagħmel dan il-Kumitat huwa li jiddelibera u jiddeċiedi hu fuq policies li ma tiddefinixxix il-liġi.

Dik se tkun il-pożizzjoni tagħna bħala Oppożizzjoni f'dan il-Kumitat ġaladarba l-pożizzjoni oriġinali tagħna ma ġietx aċċettata u kien hemm direzzjoni permezz ta' ruling min-naħa tal-iSpeaker.

MADAM CHAIR: Nikkonferma dak li qed jgħid l-Onor.

Pullicino, jiġifieri li kien hemm ruling li jgħid li dak li jkun fl-ispirtu tal-liġi jista' jiġi diskuss, però nfakkar lill-Onor.

Pullicino li dan jista' jsir biss bil-kunsens tal-Membri tal-Kumitat, jiġifieri aħna xorta waħda rridu niddeċiedu dak li se niddiskutu.

L-idea tal-laqgħa tal-lum kienet li peress li minn żmien għal żmien qed nisimgħu li diversi policies qed jiġu aġġornati skont il-bżonnijiet jew ir-realtajiet tal-lum, xtaqna li jkollna preżentazzjoni ċara ta' liema policies qegħdin jiġu aġġornati, kif qed jiġu aġġornati, u fejn wieħed jistenna li jasal b'dawn il-policies biex meta niġu għad-diskussjoni ma' Din l-Art Ħelwa, inkunu on a sound footing u nkunu nistgħu niddiskutu b'mod iktar infurmat.

Jekk m'għandkomx oġġezzjoni nitlob lis-Sur Johann Buttigieg ħalli jibda l-preżentazzjoni tiegħu u nitolbu biex l-ewwel nett jgħidilna x'wassal biex dawn il-policies jiġu aġġornati fid-direzzjoni li se jgħidilna.

IS-SUR JOHANN BUTTIGIEG (Chief Executive Officer, MEPA): Nirringrazzjak.

Nibda biex ngħid li aħna rċevejna l-oġġettivi mingħand il-Gvern sabiex nirrevedu numru ta' policies, liema policies ġew ippublikati fil-website tal-MEPA u anke saret press conference għal kull waħda li qegħdin nirrevedu.

Il-Gvern ta numru ta' oġġettivi għal kull policy, u dawk l-oġġettivi ħarġu għall-konsultazzjoni pubblika għal ġimgħatejn, kif titlob il-liġi, u qegħdin fi stadji differenti.

Preżenti għal din il-laqgħa hawn iċ-chairperson ta' kull working group li ġie maħtur għal dawn il-policies.

Barra minn hekk għandna policies oħra li bħalissa ħarġu għall-konsultazzjoni pubblika u li diġà bdejna nirċievu l-feedback dwarhom.

L-unika policy li ġiet approvata s'issa f'dan l-istadju mill-Bord tal-MEPA u li għad trid titla' quddiem dan il-Kumitat għad-diskussjoni u wara imbagħad isir l-istrategic environmental assessment (SEA) screening dwarha hija l-outside development zone (ODZ) policy.

Rigward l-iSPED, li saret riferenza għalih, irrid ngħid li dan kien drafted fil-forma tiegħu mill-amministrazzjoni preċedenti, u wara li kien hemm bidla fl-amministrazzjoni saru laqgħat mal-Gvern biex ovvjament naraw jekk dan huwiex in line mal-linji gwida tal-Gvern, biddilna xi affarijiet biex niġu in line mal-linji gwida li għandu l-Gvern preżenti, u issa għandna draft policy li qiegħda għand il-Gvern.

Il-Gvern għamel numru ta' domandi li aħna tajna t-tweġibiet għalihom, u wara li l-Gvern japprova l-ewwel abbozz, dan joħroġ għall-konsultazzjoni pubblika, biex imbagħad isir l-SEA fuqu.

Wara li naraw id-direzzjoni li jkun ta l-Gvern fl-iSPED, nibdew naħdmu fuq il-pjanijiet lokali ħalli dawn ikunu jirriflettu dak li qed jgħid l-iSPED.

MADAM CHAIR: Jiġifieri jekk qed nifhem sewwa, l-ebda policy s'issa m'għadha ġiet konkluża, kollox għadu fi stadju ta' konsultazzjoni, l-iktar li tinsab fi stadju avvanzat hija l-ODZ policy, però xorta waħda għadha ma ġietx konkluża għax għad trid tiġi approvata minn dan il-Kumitat.

IS-SUR JOHANN BUTTIGIEG: Hekk hu.

MADAM CHAIR: Għaldaqstant, kollox għadu għaddej f'mument, biex insejħulu hekk, likwidu, għax għad trid issir konsultazzjoni mal-istakeholders kollha, u għad iridu jgħaddu mill-għarbiel xjentifiku tal-uffiċjali tal-MEPA Board rilevanti.

IS-SUR JOHANN BUTTIGIEG: Eżatt.

Għar-rigward legal notices irrid ngħid li ġew approvati tnejn; waħda hija l-legal notice li tirregola l-ħlasijiet ta' applikazzjonijiet, u hemm legal notice oħra li tinsab għand il-Prim Ministru għall-firma tiegħu.

MADAM CHAIR: Naħseb li jekk irridu nkunu nafu eżattament fejn waslu dawn il-policies, x'inhuma l-oġġettivi u għalfejn qed nimxu f'dik id-direzzjoni, ikun aħjar jekk nibdew nisimgħu il-mistoqsijiet tal-Membri tal-Kumitat u tal-NGOs u l-pubbliku preżenti għax b'hekk naħseb li iktar ikun jista' jkollna direzzjoni.

L-Onor.

GEORGE PULLICINO: Madam Chair, it-talba ta' Din l-Art Ħelwa mhijiex tant biex niddiskutu kull policy li hija delineata fil-lista li hemm fl-ittra li bagħtu.

MADAM CHAIR: It-talba ta' Din l-Art Ħelwa se tiġi diskussa f'laqgħa speċifika.

GEORGE PULLICINO: Madam Chair, fhimtek, imma ġaladarba dan il-Kumitat qiegħed jipprepara ruħu għad-diskussjoni kif mitluba minn Din l-Art Ħelwa, f'dan l-istadju rrid ngħid lis-CEO li l-punt prinċipali huwa l-kwestjoni ta' proċedura, jiġifieri kwestjoni ta' x'jiġi l-ewwel u x'jiġi wara dak li għandu jkun l-ewwel.

Il-punt mhuwiex il-kontenut ta' kull policy rispettiva imma huwa – u aħna bħala Membri ta' dan il-Kumitat irridu nifhmu dan – li kif stabbilit mil-liġi l-ewwel irid ikollok id-direzzjoni mogħtija mill-iSPED.

L-ewwel trid tmur fil-livell strutturali, biex qabel xejn tieħu l-indikazzjonijiet ta' x'għandek u tkun taf ukoll x'inhuma l-prijoritajiet li trid tindirizza, abbażi tal-informazzjoni miksuba fil-proċess.

Wara, jekk isiru tibdiliet fil-policies jew fi pjani sussidjarji, dawk iridu jkunu kollha stradati fil-prijoritajiet indikati mill-iSPED.

Naħseb li ma jien qed ngħid xejn ġdid; kollox huwa ovvju, li mhuwiex ovvju għalija huwa t-timeline.

Għalhekk jiena, bħala Membru, nixtieq inkun naf meta huwa maħsub li jkun magħluq l-iSPED.

Imbagħad nistenna li l-pjani l-oħrajn, jew pjani sussidjarji jew policies, jidħlu kollha fid-dawl ta' dak li jkun indika l-iSPED.

U allura l-iktar punt importanti li nistenna li jiġi spjegat illum min-naħa tal-uffiċjali tal-MEPA huwa x'inhu dan it-timeline, għax filwaqt li s'issa kellna dikjarazzjonijiet fil-pubbliku fuq dawn il-policies individwali, min-naħa l-oħra ma nafux, jew ma kellniex indikazzjoni dwar meta se jkun magħluq l-iSPED.

Jien naħseb li l-ewwel ħaġa li rridu nagħmlu huwa li npoġġu ż-żiemel qabel il-karru.

Huwa importanti li llum bħala Kumitat nistabilixxu kif il-MEPA qed tħares lejn it-timeline ta' dan il-proċess kollu.

Defenittivament hemm bżonn li jkun hemm reviżjoni ta' policies, anke għax il-policies tal-lum iridu jirriflettu r-realtajiet ekonomiċi, soċjali u fiżiċi ta' pajjiżna, li definittivament huma differenti minn dak li pajjiżna kellu 10 jew 20 sena ilu.

Bħala Membru tal-Kumitat nistenna li wieħed jindikalna dan it-timeline u dak li huwa maħsub li tagħmel il-MEPA fil-ġimgħat u x-xhur li ġejjin.

IS-SUR JOHANN BUTTIGIEG: Il-pjan ta' struttura li għandna, sal-lum għadu validu, għadu ma ġiex waived, u l-pjanijiet li għandna llum u l-policies li qed nirrevedu llum żgur li mhumiex in conflict mal-istess pjan.

Barra minn hekk, biex inserraħ ukoll moħħ l-Onor.

Pullicino, irrid ngħid li d-direzzjoni li għandna hija li għall-aħħar ta' Frar jew bidu ta' Marzu, il-Gvern se jkun ta l-pożizzjoni tiegħu dwar l-iSPED li mbagħad toħroġ għall-konsultazzjoni pubblika u wara jibda l-proċess tal-SEA.

Min-naħa tagħna, ħafna mill-proċessi li għandhom x'jaqsmu mal-iSPED diġà huma geared biex kemm jista' jkun jintlaħqu t-timeframes.

Hemmhekk imbagħad jibdew jippariġġjaw it-timelines li għandna, kemm ta' dawn il-policies kif ukoll tal-policies l-oħra.

MADAM CHAIR: It-timeframes jinteressanwi u huma importantissimi, però naħseb li l-iktar ħaġa importanti li nistabilixxu hija x'instigakom biex tagħmlu r-reviżjoni li qed tagħmlu u fejn irridu naslu, għax il-policies l-oħra se jaqgħu bejn dawn iż-żewġ elementi.

IS-SUR JOHANN BUTTIGIEG: Id-direzzjoni mingħand il-Gvern kienet li l-ewwel nett aħna nissimplifikaw il-proċeduri tagħna, nagħmlu streamlining tal-policies kollha fejn nirriflettu r-realtajiet tal-lum.

Għal dawk it-tliet għanijiet il-Gvern tana numru ta' oġġettivi, u l-policies li ppreparajna kienu in line ma' dawk l-oġġettivi li kienu wkoll ħarġu għall-konsultazzjoni pubblika.

MADAM CHAIR: Tista' tispjegali ftit x'tifhem meta tgħid "ir-realtajiet tal-lum"?

IS-SUR JOHANN BUTTIGIEG: Pereżempju, jekk qed nitkellmu fuq ODZ policy, ir-realtajiet huma dak li għandhom bżonn il-bdiewa, il-policy tal-agrituriżmu, u policies oħra rigward x'għandu jiġi regolarizzat jew le.

Dak huwa primarjament fejn jirrigwarda l-ODZ policy.

Imbagħad għandek policies oħra bħal, pereżempju, il-fireworks factories fejn ir-realtajiet illum huma li hemm numru ta' liċenzji li huma available imma m'hemmx kmamar tan-nar, jew għaliex spiċċaw jew għax ma jistgħux isiru.

F'dan il-każ twaqqaf kumitat apposta, magħmul mill-MEPA u minn diversi esperti nkluż il-Pulizija, l-Armata, u nies min-naħa tal-ambjent biex prattikament nindirizzaw l-issue li hemm illum.

Hemm imbagħad il-policies tal-fuel stations u tax-shooting ranges.

Il-lista tal-policies inkun nista' ngħaddihielkom flimkien mal-oġġettivi kif ħarġu mingħand il-Gvern u kif dawn ġew approvati.

L-Onor.

GEORGE PULLICINO: X'inhi d-data ta' skadenza tal-pjan ta' struttura?

IS-SUR JOHANN BUTTIGIEG: L-2012.

GEORGE PULLICINO: Ladarba skada, iktar u iktar wieħed irid jistenna li jkun hemm il-konklużjoni tal-iSPED, jiġifieri żgur li kwalunkwe policy trid tiġi mħejjija fuq l-indikazzjonijiet tal-iSPED.

M'iniex qed ngħid, biex ma niġix mifhum ħażin, li fl-istess ħin ma jistax ikollok a parellel process fejn wieħed ikun qed jitfa' fl-ieħor u wieħed qed jieħu mingħand l-ieħor, però li hu żgur hu li mhuwiex aċċettabbli li jkollok sitwazzjoni fejn qed tibda proċess ta' reviżjoni ta' policies mingħajr m'għandek almenu l-abbozz tal-iSPED in the public knowledge biex wieħed ikun jaf x'inhuma l-indikazzjonijiet prinċipali u ġenerali, għax abbażi tagħhom trid tibni l-policy tiegħek.

Peress li n-nies hemm barra huma ovvjament ħafna inqas infurmati fuq dan il-proċess ta' ippjanar – li f'pajjiżna huwa relattivament modern għall-istorja politika tiegħu; m'aħniex pajjiż li beda l-proċess ta' pjanifikazzjoni tiegħu 70 jew 90 sena ilu bħal pajjiżi oħra – iktar u iktar irridu nistradaw l-affarijiet b'mod li n-nies jifhmu li hemm proċess li jimxi pass wara l-ieħor.

Allura jien naħseb li għall-mument ikun jagħmel ħafna iktar sens li l-proċess dwar ir-reviżjoni ta' policies jintefa' fuq il-back burner sakemm almenu wieħed ikollu l-indikazzjonijiet ġenerali tal-iSPED.

Hemm bżonn li n-nies ikunu nfurmati għalfejn illum hemm il-ħtieġa ta' SPED, differentement mill-proċess preċedenti tal-liġi li għad għandna sal-lum, jew li kellna, tal-pjan ta' struttura.

Naħseb li l-komunità Maltija trid tiġi nfurmata anke b'din id-differenza biex imbagħad in-nies, u jien ngħid anke l-komunità ta' nies li jipprattikaw, li ovvjament huma l-periti, ikunu jafu x'inhu l-proċess naturali.

U naħseb li t-talba li għamlet Din l-Art Ħelwa hija fid-dawl li s'issa mill-MEPA kellna ħafna aċċenn dwar il-policies individwali u xi jridu jottjenu, imma anke jekk dak li qed jiġi miksub huwa tajjeb fih innifsu, mhuwiex spjegat bħala riżultat ta' dak li qed jgħid li għandu jiġi miksub l-iSPED.

Allura hemm bżonn li verament inpoġġu ż-żiemel qabel il-karru, għax sal-lum l-indikazzjoni hemm barra hi li qed niddiskutu l-bigħa li se nġorru fuq il-karru mingħajr m'aħna niddiskutu ż-żiemel!

Naħseb li l-proċess qiegħed jiġi indikat b'mod ħażin u hemm bżonn li l-Membri jkunu iktar infurmati biex naraw li verament iż-żiemel qed jitpoġġa qabel il-karru.

Nixtieq li jiġi spjegat lilna t-timeline, mhux li wieħed jgħid biss li sal-aħħar ta' Frar jew bidu ta' Marzu se jkollna l-ewwel abbozz tal-iSPED, imma kif imbagħad se jsiru dawn iż-żewġ proċessi.

MADAM CHAIR: L-Onor.

CHARLES BUHAGIAR: Madam Chair, ma naħsibx li għandna niġġeraliżżaw b'dan il-mod.

Hemm ċerti policies, bħal pereżempju policies ta' ħlasijiet u tal-użu, li l-iSPED mhux se jeffetwahom, għax l-iSPED jirrifletti dak li qed jipprevedi l-Gvern li se jkun l-iżvilupp fil-pajjiż għall-għaxar snin li ġejjin.

Fl-aħħar mill-aħħar l-iSPED huwa dak li qed jara l-Gvern li se jsir fis-snin li ġejjin, li mbagħad jiġi konvertit f'policies ta' ippjanar.

U d-direzzjoni tal-iSPED ma tiġix mill-MEPA; huwa l-Gvern li jagħti l-indikazzjonijiet ta' x'inhuma l-prijoritajiet kif jarahom hu u l-MEPA tirriflettihom f'policies.

Jiġifieri sa ċertu punt lanqas mhu totalment f'idejn il-MEPA meta jitlesta l-iSPED għax jiddependi wkoll mir-reazzjonijiet li jkollha mingħand il-Gvern u mingħand id-dipartimenti konċernati.

MADAM CHAIR: Onor. Buhagiar, naqbel miegħek, però aħna bħala Membri tal-Kumitat, kif ukoll in-nies li qegħdin jitħaddtu bejniethom u jitolbuna informazzjoni, li nixtiequ nafu hija x'inhi l-viżjoni tal-Gvern f'dan is-settur.

Huwa għalhekk li qegħdin jitolbu li l-iSPED ikun ifformulat qabel ma ċerti policies ikunu mitmuma.

Però, kif infurmana s-Sur Buttigieg, il-policies bħalissa qed jiġu mistħarrġa, qed ikun hemm konsultazzjoni pubblika dwarhom u qegħdin jiġu moħmija, jiġifieri m'hemm xejn mitmum.

Dwar l-iSPED, li kif għedt tajjeb inti, hija l-viżjoni aħħarija tal-Gvern, se jkun magħruf fi żmien kemm jista' jkun malajr biex aħna nkunu nistgħu nifhmu fejn irridu naslu.

CHARLES BUHAGIAR: Imma d-domanda ma tridx issir lis-CEO imma lis-Segretarju Parlamentari.

MADAM CHAIR: Hekk hu.

L-Onor.

MICHAEL FARRUGIA (Segretarju Parlamentari għall-Ippjanar u Simplifikazzjoni Amministrattiva): Meta l-Gvern ikun irid jagħmel policy, għandu żewġ options, jew jiddeċiedi li jagħmel il-policy hu stess, jew inkella jitlob lill-MEPA biex attwalment tagħmilha hi.

L-iSPED huwa bbażat fuq id-direzzjoni li l-Gvern tal-ġurnata se jkun sejjer fiha.

Ħalli nagħti ftit background.

Meta jien dħalt fil-kariga sibt SPED li ma kienx imsejjes fuq il-politika tal-Gvern preżenti, li hija differenti mill-politika tal-Gvern preċedenti.

Għalhekk, kellna nerġgħu nagħmlu review sħiħ tiegħu fejn kull ministeru u kull dipartiment ġie kkuntattjat biex jagħti l-veduti tiegħu.

Meta min-naħa tiegħi nitlob lill-MEPA biex tagħmel policies, l-ewwel ħaġa li nagħmel hija li nagħtiha direzzjoni dwar fejn irid imur il-Gvern, il-MEPA toħroġ għall-konsultazzjoni pubblika dawk il-parametri li fuqhom tkun se tiġi diskussa l-policy, tirċievi l-kummenti tal-pubbliku in ġenerali, u eventwalment il-kumitat jagħmel l-evalwazzjoni tiegħu u jipprepara l-ewwel draft, li jerġa' jmur għall-konsultazzjoni pubblika.

Wara t-tieni konsultazzjoni pubblika, ir-rapport jerġa' jmur quddiem il-kumitat fejn jerġa' jiġi diskuss u jkun hemm preżentazzjoni fil-Bord tal-MEPA qabel ma jkun riferut lill-Gvern biex jiddeċiedi fuq il-pariri li jkun ingħata.

Irrid ngħid li hemm numru ta' policies li rridu niġu bihom quddiem dan il-Kumitat biex niddiskutuhom qabel mal-Gvern jieħu l-aħħar deċiżjoni.

Din hija l-proċedura normali.

Tajjeb li ngħid li jien m'għandix għalfejn immur quddiem il-Bord tal-MEPA biex noħroġ policy; nista' attwalment naqbad u nagħmel il-policy jien stess.

Jekk għedt xi ħaġa li mhijiex f'postha nitlobkom tikkoreġuni.

MADAM CHAIR: L-Onor.

GEORGE PULLICINO: Madam Chair, ħadt nota ta' dak li għadu kif qal is-Segretarju Parlamentari, u naħseb li għalkemm għandu raġun jgħid, kif qal ukoll l-Onor.

Buhagiar, li l-Gvern huwa dak li jagħti d-direzzjoni fuq l-iSPED, hu ma jistax jagħmel dan f'vacuum.

Il-Gvern jagħti d-direzzjoni tiegħu fuq l-iSPED wara li l-MEPA, flimkien ma' awtoritajiet oħrajn stabbiliti fil-liġi Maltija, bħan-National Statistics Office (NSO), ikunu għamlu analiżi tal-fiżjonomija ekonomika, soċjali u ġenerali tal-pajjiż, u jieħdu shots ta' dik ir-realtà.

Imbagħad ikun sta għall-Gvern li jinterpreta dawk ix-shots u jgħid "din" hija s-sitwazzjoni, u jixtieq li, pereżempju, jagħfas aktar fuq l-ekonomija bbażata fuq is-servizzi.

Illum għandna 20% tal-prodott domestiku gross tagħna ġej mill-gaming u l-ICT u forsi l-Gvern ikun irid li sa 10 snin oħra dan il-persentaġġ jitla' għal 25%.

Li però ma jkunx jagħmel sens huwa li l-Gvern jagħti direzzjonijiet li jkunu kontro-produċenti ta' dawn l-istampi.

Pereżempju, il-Gvern ma jistax jgħid li għandu stampa li s-soċjetà Maltija, iktar ma jgħaddi ż-żmien aktar qiegħda tixjieħ, u hu jiddeċiedi li jagħti direzzjoni biex jinbnew aktar skejjel primarji.

Jista' jagħmel dan kemm irid, imma mbagħad jerfa' r-responsabilità ta' dik id-deċiżjoni li tkun kontro-produċenti għal dak li jkun qed jindika l-iSPED.

Għalhekk qed ngħid li f'dan l-istadju dak li huwa importanti hu li almenu jkollna l-indikazzjonijiet ġenerali tal-iSPED.

Jien naqbel ma' dak li qal l-Onor.

Buhagiar li mhux neċessarjament li l-policies li qed tadotta, jew beħsieba tadotta, il-MEPA huma policies li jenħtieġu d-direzzjoni tal-iSPED, imma definittavament nixtieq inkun naf x'inhi l-istampa tal-iSPED għas-settur agrikolu – jien għamilt 10 snin ministru responsabbli mill-agrikoltura u naf x'inhuma l-indikazzjonijiet – qabel ma mmorru biex niddeċiedu fuq il-policy tal-ODZ.

Sur Buttigieg, kif kelli darba l-opportunità ngħidlek, jien wieħed min-nies ikkonċernati li l-policy kif indikata għall-irziezet, mhux talli mhijiex se tissalvagwardja dik l-attività, talli se tħeġġeġ biex taċċellera l-għeluq ta' irziezet li jrabbu l-bhejjem f'pajjiżna.

Allura, jien irrid inkun naf l-iSPED x'qed tindikali hawnhekk u l-Gvern fejn beħsiebu jieħu s-settur tal-agrikoltura.

Għax jista' jkun li l-Gvern jgħid – u m'iniex qed ngħid li dan il-Gvern se jieħu dik il-pożizzjoni – kif kien hemm min ġieli qal u kiteb, li s-settur tat-trobbija tal-annimali huwa tqil ħafna fuq l-ambjent ta' pajjiżna u allura jiddeċiedi li għall-produzzjoni tal-ikel tagħna jippreferi li jnaqqas l-impatt tal-irziezet f'pajjiżna u joqgħod fuq l-importazzjoni.

Jekk il-Gvern jiddeċiedi hekk, u jista' jkun li anke jiġġustifika l-pożizzjoni tiegħu, jien irrid inkun naf minn fejn telaq u fejn irid imur il-Gvern, biex imbagħad il-policy tal-ODZ neħodha f'dak l-ispirtu u mhux f'daqqa waħda nara l-policy tal-ODZ detached minn fejn irridu nieħdu l-attività agrikola fil-pajjiż.

Dan huwa l-appell li nifhem li qed tagħmel Din l-Art Ħelwa fl-ittra tagħha; biex ikun hemm proċess li anke jekk huwa parallel, ikun proċess ta' dovetailing fejn iż-żewġ proċessi jkunu feeding wieħed ġol-ieħor, anke jekk huwa kontemporarju, mhux naraw proċess detached mill-kumplament.

Allura nixtieq li dan il-Kumitat ikun mogħti l-comfort ta' 'il fejn se nimxu għax wisq nibża' li s'issa l-istatements li saru mhumiex jagħtu l-aħjar interpretazzjoni, anke jekk ix-xewqat huma pożittivi.

Dan hu li nixtieq li sserħilna rasna dwaru.

IS-SUR JOSEPH GAUCI (Unit Manager, MEPA): Nixtieq nispjega ftit il-proċess tal-iSPED.

Aħna bdejna naħdmu fuq l-iSPED fi Frar 2011 wara li kellna direzzjoni mill-Kabinett biex nagħmlu dan.

L-ewwel ħaġa li għamilna kienet li ħarisna lejn policies nazzjonali, ekonomiċi, soċjali u anke ambjentali, biex ovvjament nieħdu d-direzzjoni li għandhom dawn il-policies minħabba li dawn għandhom riflessjoni fuq kif nużaw l-ispazju.

Kien hemm numru konsiderevoli ta' dokumenti oħra li kellna nikkunsidraw, bħal pereżempju, policies settorali, inkluż ir-rural development plan, il-pre-budget documents, eċċ.

IS-SUR JOSEPH GAUCI: Bdejna naħdmu fuqu fl-2011.

Minn dan kollu ħadna dak li aħna sejjaħna issues li rridu nirrispondu għalihom.

Jiġifieri fl-aħħar mill-aħħar dawn il-pjanijiet kollha taw direzzjoni, u r-rwol tagħna kien li aħna nsarrfu dik id-direzzjoni ta' kif se nużaw l-ispazju tagħna biex nilħqu l-għanijiet tal-amministrazzjoni.

Fi Frar 2012 ġew ippubblikati l-issues paper, jiġifieri l-affarijiet li ġew indikati fil-pjanijiet li huma l-isfidi u proposti ta' kif aħna nistgħu, b'mod strateġiku imma fl-istess ħin li qed jagħti direzzjoni, nipproċedu.

Ħriġna dokument għall-konsultazzjoni pubblika, u wara l-konsultazzjoni pubblika bdejna nħejju policies iktar dettaljati.

MADAM CHAIR: U dan, nerġa' ngħid, sar fl-2011.

IS-SUR JOSEPH GAUCI: Issa konna wasalna għal Frar 2012.

Konna ħejjejna abbozz ta' policies dettaljati u f'Novembru tal-2012 tajnih lill-Gvern.

Il-pass li kellu jsir wara kien li dan jitqassam lill-ministeri biex il-ministeri jaraw kif aħna żvolġejna l-policies u biex naraw li ovvjament dawn ikunu skont il-politika tal-Gvern.

Ovvjament minħabba li kien hemm il-bidla fl-amministrazzjoni, is-Segretarju Parlamentari ried jara x-xogħol li konna għamilna fuq l-iSPED u qalilna li dan kellu jiġi aġġornat sabiex jiġi jirrifletti l-pożizzjoni tal-amministrazzjoni preżenti.

Farrugia, bdejna proċess li konna diġà għaddejna minnu, fejn dorna l-ministeri kollha, identifikajna fejn il-politika ta' kull ministeru setgħet inbidlet, u rriflettejniha fl-abbozz li ħejjejna.

Bħalissa ninsabu fil-proċess fejn kien hemm skambju tal-feedback li rċevejna mid-diversi ministeri lill-Gvern b'tali mod li l-Gvern jagħtina direzzjoni ta' jekk dak li pproduċejna s'issa hux aċċettabbli għalih u allura nistgħu nimxu 'l quddiem, jew inkella jekk hemmx bżonn isir tibdil.

Jiġifieri bħalissa qegħdin fl-istadju li qed nistennew il-feedback mingħand il-Gvern.

MADAM CHAIR: Nirringrazzjak.

Hawn permess sabiex ikun jista' jintervjeni l-Onor.

Il-permess ingħata.

RYAN CALLUS: Nirringrazzja lill-Kumitat talli tani l-permess nagħmel dan l-intervent.

Id-diskussjoni li għandna quddiemna llum hija waħda importanti ħafna.

Bħalma jafu l-Membri li hawn madwar din il-mejda, jien Membru tal-Oppożizzjoni fuq il-Bord tal-MEPA u diġà għamilt l-appell tiegħi lill-Bord tal-MEPA, saħansittra nhar il-Ħamis li għadda stess, dwar x'inhi r-raġuni għalfejn ma nbediex l-ewwel il-proċess ta' reviżjoni tal-iSPED, u r-risposta li ngħatajt ma kkonvinċietni assolutament xejn għax kien hemm min qalli li mhux se jkun hemm kunflitt bejn il-policies li qed jiġu riveduti llum, u li wħud minnhom waslu fit-terminu tar-reviżjoni tal-proċeduri tagħhom, u l-iSPED li għad irid jiġi ffinalizzat.

Però, lil hinn minn dan kollu, hawnhekk qegħdin nitkellmu fuq ippjanar għaqli u l-ewwel ma rridu nistaqsu huwa x'għandu jsir l-ewwel.

U dan mhux biss fejn jidħlu l-liġijiet tal-ippjanar imma f'kull ħaġa; jekk se twaqqaf kumpanija, l-ewwel ma tagħmel hu li tfassal strateġija biex tara x'għandhom ikunu your main goals, imbagħad tibda nieżel 'l isfel għax mill-istrateġija joħroġ li tkun qed tħoss li għandek tinvesti f'dak is-settur.

U kollox jimxi pass wara pass; l-ewwel titlaq mill-istrateġija, imbagħad tibda' nieżel 'l isfel biex tfassal, fiċ-ċirkostanza li qegħdin nitkellmu llum, il-local plan u iktar tard il-policies.

U l-kritika tiegħi mhijiex eżattament lejn il-MEPA, għax kif qal l-Onor.

Farrugia, hija deċiżjoni tal-Gvern li jibda r-reviżjoni tal-iSPED, però daqstant ieħor hija deċiżjoni tal-Gvern li jindika lill-MEPA li għandha tibda r-reviżjoni fuq uħud mill-policies, u daqstant ieħor hija deċiżjoni tal-Gvern li jindika lill-MEPA liema policies għandhom jiġu riveduti jew inkella x'policies ġodda għandhom jiddaħħlu.

Jiġifieri l-kritika tiegħi llum hija lejn id-direzzjoni politika, li fl-opinjoni tal-Oppożizzjoni hija żbaljata, għax mhux talli, kif qal l-Onor.

Pullicino, qed inpoġġu l-karru qabel iż-żiemel, talli naħseb li qegħdin inpoġġu t-tram sħiħ qabel iż-żiemel għax bdejna mill-iktar affarijiet taħt nett kif inhuma stabbiliti fil-liġi tal-ippjanar u l-ambjent, u mexjin b'lura.

Sinjura President, fid-dawl ta' dan naħseb li t-talba ta' Din l-Art Ħelwa, li hija ssekondata minn numru sostanzjali ta' għaqdiet ambjentali, hija ġustifikata.

U l-kritika tiegħi u ta' kull min qiegħed iħares lejn gvernar għaqli, kif kollha mwegħdin, hija li Gvern għaqli ma jagħmilx l-affarijiet b'lura.

L-għaqdiet ambjentali qed jgħidu lill-Gvern li dan mhuwiex gvernar għaqli.

X'kienet ir-raġuni li għaliha l-Gvern ta direzzjoni politika lill-MEPA biex l-ewwel titlaq fuq proċess sħiħ ta' reviżjonijiet ta' numru ta' policies u policies ġodda li għandhom isiru, qabel ma taha d-direzzjoni politika biex jiġi rivedut l-iSPED?

Din id-domanda jien għamiltha numru ta' drabi u r-risposta għaliha għadha qatt ma ngħatat.

Ejjew nieħdu l-policy tal-ODZ.

Għalkemm din il-policy għadha ma ġietx konkuża, l-opportunità tal-għaqdiet ambjentali u tal-pubbliku in ġenerali sabiex jagħti l-proposti tiegħu, għaddiet għax il-konsultazzjoni pubblika għalqet.

Allura ma kienx ikun aktar għaqli li kieku l-Gvern ta direzzjoni lill-għaqdiet ambjentali tagħna u jgħid fejn qed jara lill-pajjiżna sejjer fis-snin li ġejjin f'dawn is-setturi?

Fil-każ tal-ODZ jien kont nistenna li jkun hemm direzzjoni strateġika li tista' toħroġ biss mill-iSPED fir-rigward ta' x'operazzjonijiet għandhom jimirħu fihom ir-raħħala u l-bdiewa tagħna fis-snin li ġejjin.

Fid-diskussjonijiet li kellna, semmejna l-fatt li għalqu wħud mill-irziezet tal-majjali.

X'inhi issa d-direzzjoni li għandna nagħtu lir-raħħala u lill-bdiewa tagħna dwar fiex għandhom jinvestu?

Dan ma setax isir billi nwaqqfu kumitat, kif ġara, u nibdew infajjru l-policies 'l hemm u 'l hawn!

L-ewwel li ried isir hija evalwazzjoni sħiħa u serja ta' fejn dan il-pajjiż irid imur.

L-appell ġenwin tiegħi lill-Gvern huwa li kif għadu fiċ-ċans, għax ħafna mill-policies għadhom ma ġewx konklużi… L-appell ta' Din l-Art Ħelwa lill-Gvern, u li huwa ssekondat minn ħafna għaqdiet ambjentali, huwa biex l-ewwel jikkonkludi l-iSPED ħalli kulħadd ikun jista' jara fejn irid imur il-pajjiż.

U għadna biċ-ċans li nagħmlu dan.

Jien nieħu pjaċir nara li hemm numru ta' policies li l-Gvern ħa l-inkarigu u qed juri l-enerġija li jirrevedihom u oħrajn li qed isiru ġodda, u diġà tkellimt favur uħud minnhom, però d-diffikultà tiegħi hija – u din kienet waħda mir-raġunijiet għalfejn ma stajtx nivvota favur il-policy tal-ODZ – li dawn ma sarux f'qafas ta' studju serju.

Jien ħassejt li konna qisna qegħdin nagħmlu patch work; qisek waqajt fuq għarkobbtejk, qattajt biċċa mil-libsa, u minflok għamilt libsa ġdida, qgħadt toqgħod issewwi 'l hemm u 'l hawn.

L-appell tiegħi ġenwin huwa – u l-Onor.

Farrugia jaf li fejn kien hemm bżonn nitkellem favur il-ħidma li għamel il-Gvern, jien għamilt dan – sabiex nagħtu ċans sakemm jiġi konkluż l-iSPED qabel inkomplu f'dawn il-policies.

Jien m'iniex qed ngħid li l-MEPA għandha tagħlaq kollox, għax hemm uħud mill-affarijiet li m'hemmx għalfejn jistennew l-iSPED – jien m'iniex perit, però l-punti li għamlu l-Onor.

Pullicino huma pożittivi – imma mbagħad hemm affarijiet oħra li jirrikjedu direzzjoni strateġika ħafna li mingħajrha jista' jkun li dawn il-policies li qed nagħmlu illum… Illum kważi kkonkludejna l-policy tal-ODZ.

Issa x'jiġri jekk joħroġ li l-iSPED imur kontra din il-policy?

Jien nittama li fl-istudju tal-iSPED, minflok ma naraw x'għandu bżonn pajjiżna, noqogħdu naraw x'niżżilna fil-policy tal-ODZ ħalli naraw li jkunu jaqblu!

Dak huwa gvernar ħażin mhux ippjanar għaqli.

U allura dan huwa l-appell sinċier li qed nagħmel jien illum.

Nirringrazzjak.

MADAM CHAIR: L-Onor.

MICHAEL FARRUGIA: Madam Chair, bil-permess tal-Kumitat nixtieq nagħmel xi mistoqsijiet lill-uffiċjali tal-MEPA.

Inkun qed ngħid ħażin jekk ngħid li l-Gvern jista' jagħmel il-policies u jressaqhom hu min-naħa tiegħu?

IS-SUR JOHANN BUTTIGIEG: Il-Gvern għandu kull dritt jagħmel dan.

MICHAEL FARRUGIA: Hemm xi ħaġa li lili bilfors tibgħatni għand il-MEPA biex inkun nista' nagħmel il-policies?

MICHAEL FARRUGIA: Jekk tqabblu l-oġġettivi li tirċievu mingħand il-Gvern ma' dawk li ntbagħtu mill-ministeri, taraw li huma fuq l-istess linja li fuqha qed jinħadem l-iSPED?

MICHAEL FARRUGIA: Dawn ir-risposti jirrispondu kollox.

MADAM CHAIR: L-Onor.

GEORGE PULLICINO: Filwaqt li nikkondividi dak li għadu kemm qal l-Onor.

Farrugia, jiġifieri li l-Gvern jista' jagħti policy lill-MEPA biex tikkonsidraha – dak huwa proċess li ġie stabbilit fl-emendi tal-liġi tal-ippjanar tal-iżvilupp li sar fl-2004 – wieħed irid jiftakar li fl-istess liġi hemm aktar minn sitt artikli li jistipulaw x'inhu l-proċess.

Il-Gvern għandu kull dritt li jgħaddi policy lill-MEPA għall-konsiderazzjoni tagħha, imma hemm proċess li l-istess Gvern u l-MEPA jridu jsegwu.

Jiġifieri għalkemm il-Gvern għandu dritt li jagħti policy lill-MEPA, m'għandux il-poter li jgħid lill-MEPA: "Din" hija l-policy, ħudha u adottaha!

Anke jekk finalment il-Gvern irid jiddeċiedi abbażi ta' dak li jkun abbozza, hemm proċess sħiħ li jrid jgħaddi minnu.

Issa għandi xi domandi x'nagħmel.

Xtaqt nistaqsi jekk l-ispatial planning ta' pajjiżna hux se jieħu konsiderazzjoni wkoll, pereżempju, tal-maritime spatial planning.

Għax bi kritika għall-pjan ta' struttura – u dan kont nagħmlu anke meta kont għadni Ministru – irrid ngħid li kif inhu, għalkemm jitkellem primarjament fuq ippjanar ta' art, ma daħalx biżżejjed fuq materja ta' marine spatial planning u allura ma tistax tistabbilixxi biżżejjed l-attività fuq l-art jekk m'intix qiegħed tikkunsidra l-attività marittima ta' pajjiżek.

U meta llum għandna parti sostanzjali mill-GDP tagħna li huwa, jew ġej minn ekonomija ġġenerata minn attività marittima, jew attività ekonomika, bħat-turiżmu, li għandu impatt sostanzjali fuq il-kosta tagħna, wieħed ma jistax jiddifferixxi l-physical spatial planning mill-marine spatial planning.

Jien nixtieq inkun naf jekk dan hux qiegħed jittieħed into consideration, anke għax jidhirli – ikkorreġuni jekk jiena żbaljat – li wieħed mill-Ministri tal-Gvern preżenti kien tkellem dwar in-neċessità li wieħed jidħol iktar fil-marine spatial planning.

Nispera li ma nagħmlux l-iżball li mmorru għall-iSPED u nibqgħu datached mill-marine spatial planning li għandna bżonn.

Nispera wkoll li nafu li llum hemm direttivi tal-Unjoni Ewropea li jorbtu li fuq il-proċess tal-iSPED isir SEA.

Dan għax ovvjament irid ikun dovetailed fit-timeline li għandu l-Gvern.

Jien illum kont qed nażżarda ninterpreta dak li qalet Din l-Art Ħelwa fl-ittra tagħha, u għalhekk nittama li fil-laqgħa li jmiss, l-uffiċjali ta' Din l-Art Ħelwa jkollhom ċans jagħtu l-interpretazzjoni huma ta' dak li kitbu.

Jista' jkun li jien qed nagħmel interpretazzjoni żbaljata ta' dak li qalet Din l-Art Ħelwa, imma mill-istqarrijiet li għamlet din l-NGO stess nażżarda ngħid li jien korrett fl-interpretazzjoni tiegħi.

Madam Chair, peress li jien ma nafx jekk iniex qed inkun korrett totalment fl-interpretazzjoni tiegħi, nitlob li dan il-Kumitat jaqbel li fil-laqgħa li jmiss l-uffiċjali ta' Din l-Art Ħelwa jkunu huma li jagħmlu preżentazzjoni fuq l-intenzjonijiet tal-ittra tagħhom u jgħidu għalfejn kitbu dak li kitbu.

MADAM CHAIR: Mhux talli naqblu, talli hekk għandu jsir.

L-Onor.

MICHAEL FARRUGIA: Issemmew ħafna l-eNGOs.

Jien xtaqt nistaqsi lill-uffiċjali tal-MEPA jekk meta ressqu għall-konsultazzjoni pubblika, l-eNGOs bagħtux ir-rakkmandazzjonijiet tagħhom dwar jekk jaqblu jew ma jaqblux mal-policy, u jekk irrikkmandawx xi tibdil jew għamlux xi kummenti oħrajn.

MADAM CHAIR: L-Onor.

RYAN CALLUS: Madam Chair, nixtieq nistaqsi lis-Sur Buttigieg x'inhi d-diffikultà tal-MEPA biex sakemm titlesta r-reviżjoni tal-iSPED, twaqqaf dawn ir-reviżjonijiet tal-policies.

Jista' jkun li qed nagħmel id-domanda lill-persuna ħażina, però s-CEO forsi għandu xi opinjoni dwar dan.

MADAM CHAIR: Sur Buttigieg, qabel ma twieġeb, nixtieq nistieden lir-rappreżentanti tal-NGOs li hawn preżenti sabiex jekk għandhom xi mistoqsija, jingħaqdu magħna madwar il-Mejda ħalli jkunu jistgħu jagħmlu d-domandi li jixtiequ lill-uffiċjali li hawn preżenti.

Dak li ma nilħqux inwieġbu llum inwieġbuh darba oħra.

Fir-rigward ta' Din l-Art Ħelwa se jkun hemm sessjoni partikolari biex niddiskutu l-korrispondenza li bagħtu.

Hawn min jixtieq jagħmel xi mistoqsijiet illum?

SIMONE MIZZI (Kap Eżekuttiv ta' Din l-Art Ħelwa): L-ewwel nett nirringrazzja lill-Kumitat talli laqa' t-talba tagħna li jisma' l-punt li għamilna dwar jekk il-policies għandhomx jiġu mfassla qabel l-iSPED jew jekk l-iSPED għandux ikollu l-impatt fuq il-policies.

Nirringrazzjakom talli qed tiddiskutu dan il-punt apertament u talli għad tridu terġgħu tiddiskutuh.

Dwar it-timing tkellimtu u tridu terġgħu tiddiskutu.

Fuq l-istudji li għandhom jippreċedu bħala punt ta' good governance lill-Gvern li għandu l-viżjoni li jagħti ordnijiet jew rakkmmandazzjonijiet lill-MEPA biex ifasslu jew jaġġornaw ċerti policies, li hija ħaġa tajba, aħna nixtiequ nagħmlu l-punt li l-viżjoni tal-Gvern m'għandhiex bżonn tkun iddettata bħala dogma, imma għandha tkun spjegata lill-pubbliku.

Aħna l-NGOs, bħala pubbliku, għandna dritt għall-informazzjoni, speċjalment dwar l-ambjent.

Mhijiex Din l-Art Ħelwa biss, imma huma l-NGOs kollha, flimkien mal-Kummissjoni tal-Knisja li qalu l-istess ħaġa.

Għandu jkun spjegat lill-pubbliku r-raġuni għalfejn irid ikun hemm SPED, il-viżjoni tal-Gvern ibbażata fuq studji, statistika ta' land use, statistika ta' kemm hemm art agrikola, u kemm-il art agrikola se tiġi mpattata b'dawn il-policies fejn hemm il-catchment tal-ilma.

Dawn huma studji li aħna għadna qatt ma kellna l-opportunità li nistudjaw.

Interessani ħafna dak li qal is-Sur Joseph Gauci, meta qal li fl-2012 kien hemm Paper li elenkat u identifikat l-issues.

Forsi aħna ma konniex nafu biha, imma nixtiequ nkunu nafu b'dawn l-issues.

Jinteressana wkoll il-marine spatial plan.

Naf li bħala pajjiż – u mhux pajjiżna biss – għadna lura f'dan il-qasam, imma nixtiequ nisimgħu iżjed fuq dan, speċjalment fuq il-viżjoni tal-Gvern dwarha, għax ma tistax tkun viżjoni li tgħid li għandna bżonn sitt gżejjer oħra u allura se nagħmlu land reclamation; trid tara kif se timpatta fuq il-pajjiż, fuq il-kosta, fuq it-turiżmu u anke jekk hemmx verament bżonn dak il-proġett u x'hemm warajh.

Irridu nistaqsu lilna nfusna jekk hemmx bżonn ta' iżjed djar residenzjali jew jekk hemmx bżonn mixed use.

Irridu nkunu nafu fiex jinsabu dawn l-istudji.

Dwar l-impatt kumulattiv ta' dawn l-għaxar policies irrid ngħid li meta jsir dak li ngħidulu "salami slicing", ma jkunx hemm bżonn ta' SEA għax taqa' taħt it-threshold, imma meta dawn tgħodduhom kollha flimkien tara li se jkun hemm impatt sostanzjali fuq l-użu tal-art u l-użu tal-baħar.

Aħna għalhekk nixtiequ li l-iSPED tiġi imfassla qabel ma jsiru dawn l-għaxar policies, li minnhom hemm li huma tajbin, u hemm ukoll oħrajn li aħna forsi ma naqblux għal kollox magħhom, u fejn kellna l-opportunità bgħatna l-istudji tagħna lill-MEPA biex tikkunsidrahom.

Aħna nixtiequ nkunu nafu l-cumulative impact ta' dawn il-policies fuq l-art tagħna u kif l-art tagħna se tiġi mpattata wara.

Dawn l-istudji jridu jsiru qabel mhux wara.

Fl-2013 l-NSO ippubblika l-istudji tiegħu imma ma nkludiex l-impatt tal-land use.

Din l-istatistika ilha ħafna snin ma toħroġ.

Jien nixtieq li jkollna din l-istatistika dwar kemm il-bini qiegħed jimpatta fuq il-land use; naħseb li din l-informazzjoni għandha toħroġ kull sena.

L-Onor.

Callus qal li l-iSPED trid tiġi mfassla mill-MEPA u nixtieq nistaqsi jekk hijiex il-MEPA li tfassal l-iSPED jew jekk huwiex il-ministeru responsabbli mill-ambjent li jrid jgħin biex ifassal l-iSPED.

(Interruzzjonijiet) Imma mbagħad min huwa responsabbli?

Nirringrazzjakom.

MADAM CHAIR: Hawn aktar domandi?

Aħjar l-ewwel isiru d-domandi ħalli mbagħad ikunu jistgħu jiġu mwieġba.

Li ma nlaħħqux inwieġbu llum, nagħmluh darb'oħra; il-konsultazzjoni pubblika se tibqa' sal-aħħar.

Kif qal l-Onor.

Callus diġà saru konsultazzjonijiet, però meta dawn il-policies jersqu quddiem dan il-Kumitat, l-NGOs se jiġu mistiedna biex jagħtu l-fehemiet tagħhom.

IS-SUR JOSEPH AGIUS (f'isem ir-Ramblers' Association): Dwar id-domanda li għamel l-Onor.

Farrugia, nixtieq nitlob lis-Sur Buttigieg jgħid min kienu l-NGOs li għamlu s-sottomissjonijiet tagħhom dwar l-ODZ policy u kif dawn effettwaw id-diskussjoni li saret mill-MEPA Board.

Kien hemm xi tibdil sostanzjali mill-ewwel abbozz għal dik finali?

Nirringrazzjakom.

MADAM CHAIR: Hemm xi ħaddieħor li jixtieq jagħmel domandi?

Ma jidhirx li hawn għalhekk nistieden lis-Sur Buttigieg sabiex jirrispondi.

IS-SUR JOHANN BUTTIGIEG: L-ewwel nett irrid ngħid li dawn huma sectoral policies, mhumiex national policies, għax national policies jinkludu the economic, social and environmental aspects.

Rigward dak li qal l-Onor.

Pullicino, il-MEPA mhijiex obbligata tieħu on board dak li jimponilha l-Gvern.

Il-MEPA għandha kull dritt li tirrifjuta jekk ma taqbilx mal-policy tal-Gvern, u għandha l-mezzi tagħha biex tagħmel position statement u tgħaddih lill-Gvern, imma fl-aħħar mill-aħħar il-MEPA hija obbligata timxi ma' dak li jgħid il-Gvern.

Rigward il-marine spatial plan, nista' ngħid li l-iSPED se jkun qed jieħu into consideration dan il-pjan u se jkun qed jikkunsidra sa 25 mil nawtiku.

Rigward l-SEA, kif għedt fl-intervent li għamilt qabel, kemm dwar il-policy tal-ODZ kif ukoll dwar l-iSPED, l-ewwel irid isir l-SEA screening, imbagħad minnu joħroġ jekk ikunx hemm bżonn isir SEA.

Din tapplika għal kull policy.

Kien hemm xi domanda oħra dwar l-eNGOs, imma ma nistax niftakar x'kienet.

MADAM CHAIR: Ġejt mistoqsi dwar il-partiċepizzjoni li kien hemm fil-konsultazzjonijiet pubbliċi li għamiltu.

IS-SUR JOHANN BUTTIGIEG: Iva, nista' ngħid li kien hemm eNGOs li pparteċipaw.

MADAM CHAIR: Tista' tgħid min huma?

IS-SUR JOHANN BUTTIGIEG: M'għandix din l-informazzjoni hawnhekk, però nkun nista' nagħtikom din l-informazzjoni fil-laqgħa li jmiss.

MADAM CHAIR: Ġejt mistoqsi wkoll jekk kienx hemm impatt fuq id-draft finali.

IS-SUR JOHANN BUTTIGIEG: B'kollox kien hemm 99 sottomissjoni.

Kien hemm: Genista Research Foundation, Munxar Local Council, Xewkija Local Council, Żminijietna; Permaculture Research Foundation Malta, Marine Services Malta, numru ta' periti li jirrapreżentaw lilI-klijenti tagħhom jew anke b'mod personali, Alternattiva Demokratika, Malta Resources Authority, Koperattiva Produtturi tal-Ħalib, Din l-Art Ħelwa, Assoċjazzjoni tal-Bdiewa, Farmers' Central Cooperative Society Ltd., Vitimalta, Guardian for Future Generations, Malta Chamber of Planners, u Kummissjoni Interdjoċesana Ambjent.

Bħala late submission kien hemm ir-Ramblers' Association Malta, li minkejja li waslet tard xorta ħadniha into consideration.

MADAM CHAIR: Is-Sur Portelli qed jgħidilna li kien hemm grupp ta' NGOs li ssottomettew...

IS-SUR JOHANN BUTTIGIEG: Niċċekkjaw għal li jista' jkun, u jekk fil-kas nikkoreġu l-lista.

Saret ukoll il-mistoqsija ta' għalfejn għandna nistennew.

Ma ninsewx li l-policies per se huma in line mad-direzzjoni li qed jagħtina l-Gvern.

Il-Gvern għandu l-iSPED li qiegħed quddiemu, jaf eżattament x'fih, jaf eżattament fejn irid jasal u ta direzzjoni lill-MEPA flimkien mal-oġġettivi.

Kif għedtilkom, dawn huma sectoral policies, u allura huma in line ma' dak li l-Gvern qiegħed jgħidilna, jew se jkun qiegħed jgħidilna, fl-iSPED.

Kif għedt ukoll, iridu jsiru numru oħra ta' assessments.

Kieku ridna aħna stajna għamilna SEA issa, imbagħad konna niġu hawnhekk, nerġgħu niddiskutu, u nerġgħu ngħadduh għall-proċess tal-SEA, imma aħna ddeċidejna li jkun aħjar jekk l-ewwel jiġi diskuss hawnhekk, imbagħad isir SEA fuq l-aħħar abbozz li jkun hemm biex ma jkunx hemm min jgħidilna li nbiddlu l-affarijiet wara.

MADAM CHAIR: Imma naħseb li l-ikbar issue li għandu dan il-Kumitat hija li rridu nkunu nafu in actual fact fejn irid jasal il-Gvern, għalfejn irid jasal hemm u fuq liema studji bbaża d-deċiżjoni tiegħu li jasal hemm.

Naħseb li din hija issue li qed naqblu fuqha kollha, inkluż in-nies li qegħdin jikkontribwixxu fid-diskussjoni llum.

Ftit tal-ħin ilu s-Sur Gauci nfurmana li fl-2011 kienu saru diversi studji li minnhom intom tlaqtu biex tifformulaw l-iSPED, u meta nbiddlet l-amministrazzjoni kien hemm ir-realiżżazzjoni li dak l-iSPED kellu bżonn jinbidel.

Allura l-mistoqsija pertinenti li rrid nagħmel hija: Kien hemm studji oħra li wrew f'liema direzzjoni għandu jinbidel l-iSPED?

Tistgħu tinfurmawna xi studji huma u fejn trid twassalna l-viżjoni tal-Gvern?

L-Onor.

GEORGE PULLICINO: Sinjura President, kważi qrajtli moħħi għax kont se nagħmel preċiżament dawk id-domandi!

Bir-rispett kollu, jien ma sserraħlix moħħi jekk tgħidli li l-indikazzjonijiet li qed jagħti l-Gvern huma in line mal-iSPED.

Inkun nista' nasal għall-istess konklużjoni tiegħek, jew ma nasalx, kieku llum jien, jew kwalunkwe persuna oħra jew NGO, għandna f'idejna l-abbozz tal-iSPED, imma jien ma nistax noqgħod fuq il-konfort tal-istatement tiegħek li l-Gvern jaf fejn irid imur u li dak li qed jgħid huwa in line!

Jista' jkun li meta l-Gvern joħroġ l-abbozz naslu għall-konklużjoni li dak li l-Gvern ta fis-sectorial policies huwa in line mal-iSPED, imma anke hawnhekk irridu noqogħdu attenti x'aħna nagħmlu għax ma tistax tiġi tgħidili li għandek sectorial policy u allura se tiddiskutiha.

Kull settur irid jiġi ndirizzat fil-qafas tal-umbrella sħiħa.

Jekk iġġibhomli biċċa biċċa, waħda waħda, u ma narax l-ispatial planning sħiħ tal-pajjiż fejn għandu jkun abbażi tar-ritratti – għax l-iSPED mhuwiex biss xi jrid il-Gvern imma xi jrid il-Gvern fid-dawl ta' dak li nstab –… Allura, l-ewwel trid tgħidli xi nstab, tgħidli abbażi ta' dak li nstab x'inhuma l-options li jippreferi l-Gvern, imbagħad timxi bil-kumplament, mhux bil-kontra!

U dan hu l-punt kruċjali.

Jien ma nistax nara settur spezzettat mill-kumplament.

Meta jien kont Ministru, ġieli smajt uħud mill-esponenti tal-NGOs f'laqgħat li kien ikolli, jgħiduli li tant hemm impatt fl-attività tal-irziezet li l-Gvern għandu jikkunsidra li ma jkollux irziezet tal-bhejjem.

Jien qatt ma stajt naċċetta dan, anke biss mil-lat ta' food security.

U qed nagħmel dan l-argument għax jien ma nistax nara a sectorial policy detached mill-kumplament.

Jista' jkun li dan il-Gvern irid – u jien għalhekk irid nara l-iSPED – jagħmel ħafna aktar enfasi fuq dak li għandu x'jaqsam ma' tkabbir ta' produzzjoni primarja, inkluż li jkollna iktar irziezet għax ikun jagħmel sens għal dak li għandu x'jaqsam ma' food security u jkun jagħmel sens għal dak li għandu x'jaqsam ma' żvilupp ekonomiku.

Imma imbagħad dawk irid narahom ukoll fid-dawl ta' impatti oħrajn, bħall-impatt fuq il-water table, u xi prekawzjonijiet wieħed jista' jieħu biex ma jkunx hemm impatti simili.

Din hija d-diskussjoni li nistenna li jkun hemm u mhux naraw settur spezzettat mill-kumplament!

Jista' jkun, pereżempju, li l-Gvern jgħid li ma jridx li s-settur tat-turiżmu jikber iktar għax aktar turisti jfisser iktar piż fuq l-infrastruttura tal-pajjiż.

Jiġifieri anke hemmhekk irridu niddeċiedu.

Jien, pereżempju, kritiku ta' ċerti aspetti tal-policy tal-ODZ in kwantu ta' meta nitkellmu fuq agrituriżmu għax għar-realtà tal-qies ta' pajjiżna, l-uniku agrituriżmu li jagħmel sens f'dan il-pajjiż huwa dak… Meta kont Ministru kelli nies jiġu jgħiduli li għandhom razzett tal-ħnieżer ġewwa Għawdex u riedu jagħmlu proġett ta' agrituriżmu billi jneħħu r-razzett u jagħmlu 11-il villetta, imbagħad jiffirmaw kuntratt ma' min jipproduċi biex min joqgħod ġol-villetti jieħdu hemmhekk.

Jien wisq nibża' li għalkemm jista' jkun li ż-żewġ naħat qed naqblu li għandu jkun hemm stimolu tal-agrituriżmu, irridu l-ewwel nett niddefinixxu x'inhu l-agrituriżmu ideali għal pajjiżna.

Jekk il-policy li ħarġet in kwantu tal-irziezet tal-bhejjem se tibqa' kif inhi, il-previżjoni tiegħi hi li l-irziezet jispiċċaw jagħlqu.

Lil dawk li għandhom l-irziezet irridu ngħidulhom li huma ngħataw il-permess fil-kampanja minħabba l-fatt li l-impatt tar-razzett kien jitlob dan, u allura issa m'għandhomx ikollhom il-pretensjoni li jingħataw il-permess sabiex jaqilbu dik l-attività f'attività oħra sempliċement għax se tħallilhom aktar flus.

Jekk il-policy tibqa’ kif inhi – u naf x’qed ngħid għax dawn in-nies iffaċċjajthom – se nispiċċaw biex ikollna r-raħħala kollha jżarmaw għax ikollhom attività iktar lukrittiva minn dik li diġà għandhom, u b’hekk dan il-pajjiż ikun tilef il-food security li għad għandu, to a certain extent, illum.

Jien ma naħsibx li huwa xieraq li jiġri hekk u għalhekk qed ngħid – u jien qed ninterpreta dak li talbu l-NGOs – li l-ewwel irridu naraw l-affarijiet fil-qafas nazzjonali, imbagħad immorru għal dak li huwa settorjali.

Għax jista’ jkun li jkun hemm xi ħadd li jgħid li s-settur agrikolu se jibqa’ biss is-settur agrikolu ta’ dawk li għandhom attività oħra u jaħdmu l-art bħala part-timers, u allura l-focus prinċipali tagħna għandu jkun fuq l-attività tal-part-timers.

Jekk irridu nsostnu l-attività tal-full timers, wisq nibża li rridu nindirizzawha differenti mill-mod kif ġiet indirizzata fl-ODZ policy.

Imma l-ewwel trid tittieħed id-deċiżjoni dwar x’se jkunu, fuq bażi nazzjonali, il-prijoritajiet tal-attività ekonomika, imbagħad immorru għall-policy settorjali.

Jien m’iniex qiegħed hawn biex nagħmel lectures, imma naħseb li rridu nkunu nafu fejn se mmorru minn hawn.

MADAM CHAIR: Naħseb li punt ieħor li għandna nistabbilixxu wkoll huwa li rridu naraw l-affarijiet fid-dawl tal-isfreġu ambjentali li sar fl-aħħar 20 sena, għax minkejja li kienu jeżistu pjani strutturali, minħabba li ħafna mid-deċiżjonijiet kienu spezzettati, seħħ sfreġju ambjentali.

Taħt dan il-Gvern ġdid li ma rridux hu li din l-istorja terġa' tirrepeti ruħha għax pajjiżna ma jaffordjax jitlef iktar mill-karattru ambjentali tiegħu u lanqas ma nistgħu naffordjaw li ekonomikament u soċjalment indagħjfu lil pajjiżna minħabba deċiżjonijiet ħżiena li jittieħdu, jew ġo dan il-Kumitat jew barra minnu.

Għaldaqstant nappella li nħarsu lejn l-issue prinċipali tal-lum, li hija li naraw x'inhi l-viżjoni ta' dan il-Gvern u li nkunu nafu kif se naslu għaliha u anke x'wassal għal dik il-viżjoni.

Għalhekk nistaqsi lill-uffiċjali jekk iridux jagħmlu iktar sottomissjonijiet biex inkunu nistgħu naħdmu id f'id flimkien mal-NGOs biex ikollna l-aħjar policies għal pajjiżna.

Is-Sur Agius jixtieq jagħmel intervent ieħor, imbagħad wara jirrispondi l-Onor.

IS-SUR JOSEPH AGIUS: Jien xtaqt nirrepeti t-tieni parti tad-domanda tiegħi, u ċioè li aħna għamilna s-sottomissjonijiet tagħna, NGOs oħra għamlu wkoll s-sottomissjonijiet tagħhom fit-tul u nixtieq inkun naf x'impatt ħallew dawn fuq l-istruttura finali u jekk kienx hemm almenu punt wieħed sinifikattiv li nrexxilna nbiddlu.

MADAM CHAIR: L-istruttura finali għadha mhijiex konkluża.

IS-SUR JOSEPH AGIUS: Veru li mhijiex konkluża imma nixtieq inkun naf jekk fil-proċess ġewx aċċettati xi rakkmandazzjonijiet li għamlu l-NGOs kollha, mhux biss l-għaqda tagħna.

Nirringrazzjak.

IS-SUR JOSEPH GAUCI: Madam Chair, ħalli nirrispondi d-domanda tiegħek dwar kif aħna aġġornajna l-istudji tagħna.

Meta aħna jkollna sors ta' informazzjoni u pjanijiet nazzjonali u settorali, ovvjament ma jkunx hemm il-ħtieġa li aħna nagħmlu studji dettaljati bħal, pereżempju, kif konna għamilna fis-sena 2000 meta konna bdejna nagħmlu r-reviżjonijiet ta' pjan ta' struttura, fejn minħabba li ma kienx hemm pjanijiet li aħna stajna ninterpretaw allura kellna nagħmlu policies ta' kif għandna nużaw l-art tagħna għal kull settur, żviluppajnihom fid-dettall u damu mhux ħażin biex ġew approvati.

F'dan il-każ partikolari, anke minħabba li issa għandna numru ta' policies u ta' pjanijiet nazzjonali u settorali, mix-xejn qlibna għan-naħa l-oħra.

Meta ġejna fl-2011 biex nippreparaw x'kienu l-issues li aħna rridu finalment nirrispondu għalihom, kellna numru kbir ta' policies, pjanijiet u ta' sorsi ta' informazzjoni li ridna nużaw.

Staqsejtni wkoll kif aġġornajna l-iSPED minħabba l-bidla li kien hemm fl-amministrazzjoni.

F'April 2013 ħareġ in-National Reform Programme (NRP), li huwa s-social-economic plan tal-pajjiż a fini tal-Unjoni Ewropea sal-2020, u aħna rajna li l-oġġettivi li konna rriflettejna fl-NRP għadhom hemm.

Kien hemm il-pre-budget document, kien hemm il-budget, kien hemm il-programm elettorali ta' din l-amministrazzjoni, li ovvjament huwa wkoll policy ta' x'jixtieq jara l-Gvern għall-ħames snin li ġejjin, u ħarġu wkoll policies settorali ġodda, bħall-waste and energy, li ovvjament kellna nirriflettuhom fl-iSPED il-ġdid.

Tajjeb ngħidu wkoll li minn żmien għal żmien isiru policies u pjanijiet minħabba r-responsabilitajiet li għandha Malta vis-à-vis l-environment acquis tal-Unjoni Ewropea, li wkoll irridu nirriflettuhom fl-iSPED.

Jiġifieri meta aħna aġġornajna l-iSPED, aġġornajnih kemm jista' jkun għall-pożizzjoni li hemm illum.

MADAM CHAIR: L-Onor.

MICHAEL FARRUGIA: Naħseb li aktar 'il quddiem tajjeb li nitkellmu wkoll dwar policies tal-ODZ u ngħidu wkoll what has been taken on board.

Nista' ngħid li jien tajt struzzjonijiet verbali lill-bord li għandu x'jaqsam mal-ODZ sabiex nikkjarifika d-direzzjoni li jrid jieħu l-Gvern, fosthom li biex tiġi kkunsidrata applikazzjoni għal agrituriżmu, kemm jekk diġà huwa raħħal jew bidwi, u anke jekk ikun hemm żviluppatur li jrid jagħmel dan, irid ikollhom 60 tomna.

Din hija xi ħaġa li kienet nieqsa fl-ewwel draft tal-policy.

Nista' ngħid ukoll li anke min-naħa tal-Gvern kien hemm ċerti proposti verbali u kien hemm anke diskussjonijiet oħrajn f'laqgħat li kelli mar-Ramblers' Association dwar il-possibilità li jkun hemm ċerti postijiet riżervati għall-mixi fil-kampanja.

Fil-laqgħat li jkolli mal-NGOs jien nisma', u f'ċerti każi nwassal il-messaġġ jekk nara li jkunu neqsin fil-policy; l-uffiċjali tal-MEPA jkunu jistgħu jinfurmaw lill-Kumitat bit-talbiet li kien hemm min-naħa tal-NGOs u kemm minnhom ġew aċċettati.

Naturalment it-talbiet iridu jaqgħu fl-oġġettivi tal-Gvern għax jista' jkun hemm suġġerimenti li jmorru kontra l-oġġettivi tal-Gvern u allura, ovvjament il-kumitat ma jkunx jista' jmur kontra l-oġġettivi ssettjati mill-Gvern, għax huwa l-Gvern stess li huwa d-driving force wara l-iSPED u huwa l-Gvern li qed jagħti direzzjoni lejn fejn irid imur il-pajjiż.

Mhijiex il-MEPA li tiddeċiedi id-direzzjoni tal-pajjiż, għalkemm tiġi kkonsultata, u jekk ikun hemm opinjonijiet li jkunu validi, wieħed jagħti kashom, imma jekk dawn ikunu jmorru kuntrarju għall-politika tal-Gvern, l-Awtorità ma tistax teħodhom on board għax ma tistax tmur kuntrarju għad-direzzjoni tal-Gvern, inkella jkollna stat fi Stat.

Safejn naf jien aħna Stat wieħed għandna, u li sejjer f'direzzjoni waħda.

Jista' jkun hemm, bħalma qal l-Onor.

Pullicino, min ma jkunx jaqbel mal-agrituriżmu, però jekk il-Gvern jixtieq li s-settur tal-agrituriżmu jimxi 'l quddiem, allura se jagħmel proposti biex jirregolah.

Wieħed faċilment jista' jgħid li ma jridx agrituriżmu, jew jgħid li jaqbel mal-agrituriżmu, imma huwa finalment il-Gvern li jiddeċiedi jekk għandux ikun hemm jew le.

L-oġġettivi jiġu ssettjati mill-Gvern biex attwalment jagħti d-direzzjoni, l-istess bħalma ġara fid-diskussjonijiet dwar l-iSPED.

Nerġa' ngħid li l-Gvern m'għandux bżonn kumitati biex jagħmel il-policies tiegħu, il-Gvern jista' jagħmel il-policies waħdu mingħajr ebda konsultazzjoni, imma dan il-Gvern miexi bil-politika li f'kull każ idaħħal lill-MEPA li eventwalment tagħmel l-evalwazzjoni tagħha fuq il-linja gwida li jissettja l-Gvern.

Jekk ikun hemm proposti li jmorru kontra l-linja li qed jieħu l-Gvern, allura mhux bilfors li l-Gvern jaċċettahom.

Jiġifieri l-aħħar say ta' kull policy lanqas hija tal-MEPA, imma hija tal-Gvern; il-MEPA tista' tressaqli policy u jien narmiha u mmur kompletament kontra r-rakkmandazzjonijiet li tkun għamlet.

Pereżempju, li kieku fid-draft finali tal-ODZ policy ma tteħidx in konsiderazzjoni li għall-agrituriżmu bilfors irid ikollok 60 tomna, minkejja li r-rapport aħħari li kien jiġi għandi kien ikun jgħid mod ieħor, jien kont naqbad u nagħmilha 60 tomna għax dik hija d-direzzjoni li jrid jieħu l-Gvern.

Jiġifieri rridu nitilqu mill-kunċett ta' x'inhuma jirriflettu attwalment il-policies, jekk humiex qed jirriflettu direzzjoni jew inkella humiex qed jirreflettu direzzjoni tal-Gvern.

Għalhekk hemm l-oġġettivi.

Fil-fatt l-ewwel li joħorġu għall-konsultazzjoni pubblika huma proprju l-oġġettivi fejn lill-poplu in ġenerali nistaqsuh jekk ikunx qed jaqbel mal-oġġettivi tad-direzzjoni li sejrin fiha, u għalkemm jistgħu jgħidu li jaqblu, jew li ma jaqblux, jew li jixtiequ li l-pajjiż imur f'direzzjoni differenti, fl-aħħar mill-aħħar il-Gvern irid jiddeċiedi.

Li nista' nassigura li kulħadd hu li l-oġġettivi kollha li tressqu huma l-istess oġġettivi li huwa mibni fuqhom l-iSPED.

Bħalma għadu kif intqal, kulħadd jista' jipparteċipa f'kull parti tal-konsultazzjoni, imma fl-aħħar mill-aħħar id-deċiżjoni aħħarija tkun tal-Gvern.

Bħalma għadu kif qal is-Sur Gauci – li oriġinarjament kien qed jaħdem fuq l-iSPED u nista' ngħid li għamel xogħol sostanzjali u nirringrazzjah ta' dak kollu li qed jagħmel – huwa kellu jerġa' jirrevedi kollox mill-ġdid u kellu jerġa' jagħmel il-konsultazzjonijiet kollha mill-ġdid, għax l-iSPED mhux xi vanġelu imma huwa d-direzzjoni tal-Gvern tal-ġurnata.

Meta jien rajt l-ewwel paġni tal-iSPED kont għedtlu li dik ma kenitx id-direzzjoni tal-Gvern u li kellna nerġgħu nibdew kollox from scratch.

U fil-fatt hekk sar għax id-direzzjoni ta' dan il-Gvern hija differenti mid-direzzjoni li kellu l-Gvern preċedenti; il-Gvern inbidel u d-direzzjoni tiegħu hija differenti minn dik ta' qablu.

Nirringrazzjak.

MADAM CHAIR: Jidher li hawn diversi membri li jridu jintervjenu, però peress li sar il-ħin se naġġornaw il-laqgħa.

Il-konklużjoni tibqa' li l-Gvern qiegħed hemm biex jiggverna, però li nixtiequ nkunu nafu aħna huwa: Jekk hemm oġġettivi ġodda x'wassal biex jiġu addottati dawk l-oġġettivi, xi studji saru biex aħna naddottaw dawk l-oġġettivi, u fejn irid iwassalna l-pjan jew il-viżjoni in ġenerali.

Meta nkunu nafu dan imbagħad ilkoll kemm aħna nkunu nistgħu nikkontribwixxu aħjar biex dak il-pjan jintlaħaq, u jintlaħaq f'time line raġjonevoli.

Nirringrazzjakom u naġġorna l-Kumitat għal data li tiġi mħabbra aktar tard.

Fid-9:02 p.m. il-Kumitat aġġorna għal data u b'aġenda li jiġu kkomunikati aktar tard.


KUMITAT PERMANENTI DWAR L-AMBJENT U L-IPPJANAR TAL-IŻVILUPP

LAQGĦA NRU.

L-Erbgħa, 29 ta' Jannar, 2014.

Il-Kumitat Permanenti dwar l-Ambjent u l-Ippjanar tal-Iżvilupp iltaqa' fil-Palazz, il-Belt Valletta, fis-7:19 p.m.

L-Onor.

Marlene Farrugia, Chairperson tal-Kumitat, ippresediet.

PREŻENTI

L-Onor.

Toni Bezzina, l-Onor.

Preżenti għal-laqgħa kien hemm ukoll is-Segretarju Parlamentari għall-Ippjanar u Simplifikazzjoni Amministrattiva, l-Onor.

Ryan Callus u bil-permess tal-Kumitat ħadu sehem fid-diskussjoni.

Għal din il-laqgħa ġew mistiedna jattendu rappreżentanti tal-NGOs.

Iċ-Chairperson qalet it-talba.

Il-Minuti tal-Laqgħa Nru. 4 li saret fis-16 ta' Lulju, 2013 kienu konfermati.

Iċ-Chairperson infurmat lill-Kumitat li mill-aħħar laqgħa kienet irċeviet din il-korrispondenza:

Email datata 17 ta' Awwissu 2013 mibgħuta mis-Sur Lino Farrugia, Segretarju Ġenerali tal-Federazzjoni Kaċċaturi Nassaba Konservazzjonisti, b'talba biex il-Federazzjoni tagħmel laqgħa mal-Kumitat fejn jiġi diskuss kif il-funzjoni tal-istess Kumitat tista' tolqot lill-kaċċaturi u n-nassaba mseħbin mal-Federazzjoni;

Ittra datata 17 ta' Jannar 2014 mibgħuta mis-Sinj.

Email datata 22 ta' Jannar 2014 mibgħuta mill-Onor.

George Pullicino b'talba sabiex il-Kumitat Permamenti għall-Ambjent u l-Ippjanar tal-Iżvilupp ikollu l-opportunità jagħmel mistoqsijiet u kummenti fuq l-EIA li tħejja għall-impjant tal-ħażna tal-LNG u l-impjant tal-ġenerazzjoni tal-elettriku permezz tal-LNG ġewwa Delimara, lit-tekniċi nvoluti.

Dwar l-ewwel item ta' korrispondenza ġie deċiż li l-Kumitat jagħmel laqgħa mal-Federazzjoni Kaċċaturi Nassaba Konservazzjonisti.

Id-data u l-ħin tal-laqgħa kellhom jiġu kkomunikati lill-Federazzjoni fil-ħin opportun.

Dwar it-tieni item ta' korrispondenza ġie deċiż li għandha ssir laqgħa li għaliha jkunu mistiedna jattendu r-rappreżentanti ta' Din l-Art Ħelwa fejn jiġi diskuss proprju dak li ġie mitlub fil-korrispondenza.

Id-data ta' din il-laqgħa kellha tiġi komunikata aktar tard.

Dwar it-tielet item ta' korrispondenza ġie deċiż li l-Ministru għall-Enerġija u l-Konservazzjoni tal-Ilma, jew rappreżentant tiegħu, jagħmlu preżentazzjoni, kif ġie mitlub, f'laqgħa li d-data għaliha kienet għadha trid tiġi stabbilita.

INFORMAZZJONI DWAR POLICIES TAL-MEPA LI QED JIĠU AĠĠORNATI

Is-Sur Johann Buttigieg u s-Sur Joseph Gauci, Chief Executive Officer u Unit Manager tal-Awtorità Maltija għall-Ambjent u l-Ippjanar (MEPA) rispettivament, ġew mitluba jieħdu parti fil-Kumitat.

Huma spjegaw dwar policies tal-MEPA u anke rrispondew għad-domandi tal-Membri tal-Kumitat.

Simone Mizzi, rappreżentanta ta' Din l-Art Ħelwa, u s-Sur Joseph Agius, rappreżentant tar-Ramblers' Association, intervjenew fid-diskussjoni u anke għamlu xi domandi lir-rappreżentanti tal-MEPA.

Fid-9:02 p.m. il-Kumitat aġġorna għal data u b'aġenda li jiġu komunikati aktar tard.

SKRIVANA TAL-KUMITAT

CHAIRPERSON TAL-KUMITAT

Proceedings, agenda, minutes and transcripts of the parliamentary committees dev


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 16

Il-Ħamis, 30 ta' Jannar 2014 fil-5.45 p.m.

L-Onor.

Christopher Fearne, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar il-Ħamis, 30 ta' Jannar 2014 fil-5.45 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' Dr Maros Sefcovic, Viċi President tal-Kummissjoni Ewropea u responsabbli wkoll mill-amministrazzjoni u relazzjonijiet bejn l-istituzzjonijiet.

Affarijiet oħra.

24 ta' Jannar 2014 SKRIVAN TAL-KAMRA

Proceedings, agenda, minutes and transcripts of the parliamentary committees bar


(Rapport Uffiċjali u Rivedut)

Laqgħa Nru 16

Il-Ħamis, 30 ta' Jannar 2014

Stampat fl-Uffiċċju tal-Iskrivan

Prezz €2.50

Laqgħa Nru 16

Il-Ħamis, 30 ta' Jannar, 2014

Il-Kumitat iltaqa' fil-Palazz, il-Belt Valletta, fis-6.00 p.m.

Il-Minuti tal-Laqgħa Nru 15, li saret nhar it-Tlieta, 14 ta' Jannar 2014, ġew ikkonfermati.

LAQGĦA MA' DR MAROŠ ŠEFČOVIČ, VIĊI PRESIDENT TAL-KUMMISSJONI EWROPEA U RESPONSABBLI WKOLL MILL-AMMINISTRAZZJONI U R-RELAZZJONIJIET BEJN L-ISTITUZZJONIJIET

Fis-7.00 p.m., il-Kumitat aġġorna għal data u b'aġenda li kellhom jiġu kkomunikati aktar tard.


LAQGĦA NRU.

Il-Ħamis, 30 ta' Jannar 2014

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:00 p.m.

L-Onor.

Christopher Fearne, President tal-Kumitat, ippreseda.

PREŻENTI: Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali (sostitut tal-Ministru għall-Affarijiet Barranin), l-Onor.

ASSENTI: L-Onor.

L-Iskrivan tal-Kumitat qal it-talba.

Il-Minuti tal-laqgħa Nru 15 li saret fl-14 ta' Jannar, 2014 kienu konfermati.

LAQGĦA MA' DR MAROS SEFCOVIC, VIĊI PRESIDENT TAL-KUMMISSJONI EWROPEA U RESPONSABBLI WKOLL MILL-AMMINISTRAZZJONI U RELAZZJONIJIET BEJN L-ISTITUZZJONIJIET

Il-Viċi President tal-Kummissjoni, Dr Maros Sefcovic, kien akkumpanjat mis-Sur Martin Bugelli, Kap tar-Rappreżentanza tal-Kummissjoni Ewropea, u Ms Gabriela Keckesova, membru tal-cabinet.

Wara introduzjoni qasira miċ-Chairman, segwiet diskussjoni fejn il-Viċi President tal-Kummissjoni, Dr Maros Sefcovic, wieġeb għall-mistoqsijiet tal-Membri.

Il-punti ewlenin li tkellem fuqhom il-Viċi President kienu dawn li ġejjin:-

il-mekkaniżmu tal-'yellow card' fil-proċess tal-iskrutinju ta' proposti leġislattivi mil-lat ta' sussidjarjetà huwa wieħed pjuttost reattiv però dan għandu jitqies bħala bidu ta' proċess li għad irid ikompli jiżviluppa dwar konsultazzjoni aktar wiesa' bejn il-Kummissjoni u l-Parlamenti Nazzjonali;

il-Kummissjoni qiegħda taħdem biex tneħħi l-perċezzjoni li l-Kummissjoni qegħda hemm biex timponi fuq l-Istati Membri u għaldaqstant hija tagħraf li l-aħjar mod biex tagħmel dan u biex tkun aktar qrib taċ-ċittadini huwa billi tikkonsulta kemm tista' mal-Parlamenti Nazzjonali biex b'hekk il-proposti tal-Kummissjoni jagħmluhom tagħhom ukoll;

mod kif il-Parlamenti Nazzjonali jistgħu jkunu proattivi huwa li jinvolvu ruħhom fi stat bikri tal-proċess leġislattiv, jiġifieri billi jibagħtu rakkomandazzjonijiet fuq white u green papers li l-Kummissjoni toħroġ bħala dokumenti ta' konsultazzjoni;

dawn l-aħħar ftit snin il-medja ta' opinjonijiet motivati li ntbagħtu mill-Parlamenti Nazzjonali kien ta' 600 fis-sena, bil-maġġoranza tal-proposti jattiraw opinjoni motivata waħda jew tnejn apparti dik dwar il-Prosekutur Ewropew (Kumm(2013)594) u r-Regolament Monti II (Kumm(2012)130) fejn kienu ntbagħtu opinjonijiet motivati biżżejjed sabiex tiskatta l-'yellow card'.

F'numru ta' każi jirriżulta li l-Parlamenti Nazzjonali jibagħtu opinjoni motivata mhux fuq kwestjoni ta' sussidjarjetà imma għal għanijiet politiċi jew għax ma jaqblux magħhom, però minnu nnifsu dan juri li l-Parlamenti Nazzjonali fil-fatt qegħdin jinvolvu ruħhom fil-proċess leġislattiv tal-Unjoni Ewropea;

il-perjodu ta' 8 ġimgħat biex tintbagħat opinjoni motivata joħroġ mit-trattat u allura ma jistax jinbidel, però jibqa' l-fatt li dan il-perjodu jibda minn meta l-proposta tkun inqalbet fil-lingwi kollha;

f'dawn l-aħħar ftit snin żdied l-interess fix-xogħol li tagħmel il-Kummissjoni Ewropea u dan anke minħabba l-effetti u l-miżuri li kellhom jittieħdu f'livell Ewropew fid-dawl tal-kriżi finanzjarja;

l-għaġġla biex jitressaq ir-regolament għat-twaqqif tal-Uffiċċju tal-Prosekutur Ewropew kienet ġustifikata billi dan kien diġà nkluż fit-trattat, bil-bżonn li jkun hemm sistema Ewropea biex tara li s-sistemi tal-Istati Membri jkunu effiċjenti fil-ġlieda kontra l-frodi ta' fondi Ewropej u fil-ġbir tal-fondi dovuti, ħaġa li s'issa ma kenitx tant li l-Qorti Ewropea tal-Awdituri spiss tqajjem din il-kwestjoni mal-Kummissjoni.

Għalkemm kien hemm numru ta' Parlamenti Nazzjonali li ma qablux ma' din il-proposta, fid-diskussjonijiet li segwew irriżulta li kien hemm numru ta' Parlamenti Nazzjonali oħra li qablu u fl-assenza ta' anonimità kien se jsir użu mill-proċedura ta' 'enhanced co-operation';

il-pożizzjoni ġeografika ta' Malta tesponiha għall-fenomenu tal-immigrazzjoni irregolari aktar u aktar minħabba l-instabbilità fl-Afrika ta' Fuq u s-sitwazzjoni f'numru ta' pajjiżi Afrikani.

Il-Kummissjoni tagħraf li din hija problema tal-Unjoni Ewropea kollha, hija konxja li l-Istati Membri mhux qegħdin jaqsmu dan il-piż mal-istati l-aktar milquta, inkluża Malta, però wieħed kellu jifhem li dik deċiżjoni tal-Istati Membri li ma tistax tiġi mposta fuqhom.

Il-Kummissjoni tista' tgħin billi, pereżempju, jiżdiedu l-assets ta' Frontex biex tissorvelja l-ibħra, tiġi żviluppata politika komuni Ewropea ta' ażil u billi taħdem ma' pajjiżi terzi li minnhom jiġu u/jew jgħaddu l-immigranti rregolari;

il-persentaġġ qawwi ta' Maltin li jivvotaw fl-elezzjonijiet għall-Parlament Ewropew huwa sinjal tajjeb u juri l-interess li għandhom fl-affarijiet Ewropej.

Wara l-elezzjonijiet tal-Parlament Ewropew li se jsiru f'Mejju 2014 kien mistenni li tiżdied il-preżenza tal-partiti estremi tax-xellug u tal-lemin; u

kien hemm lok li l-format tal-laqgħat tal-COSAC, jew ta' wħud minnhom, jinbidel billi jiġu diskussi suġġetti tematiċi bil-parteċipazzjoni ta' esperti mill-Kummissjoni.

Fis-7.00 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT